
Pirkimo sąlygų
1 priedas „Techninė specifikacija”

SOCIALINIŲ IŠMOKŲ PRISTATYMO Į NAMUS 
ŠIAULIŲ MIESTO SAVIVALDYBĖS GYVENTOJAMS PASLAUGOS

TECHNINĖ SPECIFIKACIJA

1. Šiaulių miesto savivaldybės administracija (toliau – Pirkėjas) perka socialinių išmokų, skirtų pagal Lietuvos Respublikos tikslinių kompensacijų, Lietuvos Respublikos piniginės socialinės paramos nepasiturintiems gyventojams, Lietuvos Respublikos išmokų vaikams, Lietuvos Respublikos paramos mirties atveju ir Lietuvos Respublikos socialinės paramos mokiniams įstatymus (toliau – išmokos) pristatymo į namus Šiaulių miesto savivaldybės gyventojams paslaugą (toliau – Paslaugos). 
2. Planuojamas poreikis pristatyti į namus  apie 1100 išmokų ir išmokėti vidutiniškai 250 tūkst. eurų per mėnesį. Sutarties vykdymo laikotarpiu tiek socialinių išmokų suma, tiek ir išmokų skaičius gali keistis.
3. Tiekėjas turi turėti grynųjų pinigų išmokėjimo punktą, kuriame galėtų išmokėti išmokas.
4. Per 5 (penkias) darbo dienas po Sutarties pasirašymo arba kiekvieną kartą jam pasikeitus Šalys suderina socialinių išmokų pristatymo į namus Šiaulių miesto savivaldybės gyventojams grafiką (toliau – grafikas); 
5. Išmokos pristatomos pagal išmokos gavėjo gyvenamąją vietą arba išmokamos Tiekėjo pinigų išmokėjimo punkte darbo dienomis Tiekėjo darbo valandomis kiekvieno mėnesio 10–26 dienomis vadovaujantis suderintu grafiku. Jei mokėjimo diena sutampa su poilsio ar švenčių diena, išmokos pristatomos sekančią darbo dieną. 
6. Jei Tiekėjas dėl nuo jo nepriklausančių priežasčių nepristato gavėjui išmokos grafike numatytą dieną, per artimiausias tris darbo dienas turi pakartotinai bandyti pristatyti išmoką. Jei ir tuo atveju išmoka nepristatoma gavėjui, Tiekėjas turi suteikti galimybę nepristatytą išmoką atsiimti Tiekėjo pinigų išmokėjimo punkte.
7. Išmokos gavėjams pristatomos į namus arba išmokamos Tiekėjo išmokėjimo punkte pagal Pirkėjo pateiktus elektroninius išmokų mokėjimo duomenis. Elektroninių išmokų mokėjimo duomenų formatas – XML rinkmenos, suformuotos pagal 22 punkte nurodytą struktūrą.
8. Einamojo mėnesio elektroninius išmokų mokėjimo duomenis Pirkėjas  pateikia Tiekėjui ne vėliau kaip prieš 2 (dvi) darbo dienas iki kiekvieno einamojo mėnesio 10 dienos. 
9. Esant poreikiui išmokėti išmokas papildomai, Pirkėjas pateikia Tiekėjui elektroninius išmokų mokėjimo duomenis dar vieną kartą, bet ne vėliau kaip iki einamojo mėnesio 20 dienos. 
10. Pirkėjas išmokoms skirtas lėšas į Tiekėjo banko sąskaitą perveda ne vėliau kaip prieš 2 (dvi) darbo dienas iki išmokų mokėjimo pradžios.
11. Gavęs elektroninius išmokų mokėjimo duomenis, Tiekėjas atspausdina išmokų išmokėjimo kvitus  (toliau – kvitas) atskirai kiekvienam išmokų gavėjui. Šalys gali susitarti atsisakyti popierinių kvitų.
12. Kvite turi būti nurodytas dokumento pavadinimas, Tiekėjo  pavadinimas, kodas, išmokos mokėjimo data, mėnuo, už kurį mokama išmoka, išmokos gavėjo vardas, pavardė, asmens kodo paskutiniai aštuoni simboliai (be trijų pirmųjų) arba gavėjo gimimo data, adresas, išmokamos išmokos dydis, išmoką išmokėjusio Tiekėjo darbuotojo (toliau – darbuotojas) vardas, pavardė ir parašas, kvito serija ir numeris.
13. Kvitai atspausdinami dviem egzemplioriais taip, kad abiejų egzempliorių duomenys būtų vienodi, išskyrus asmens kodą (gimimo datą), kurie išmokos gavėjui įteikiamame kvito egzemplioriuje nespausdinami. Vienas kvito egzempliorius lieka darbuotojui, kitas atiduodamas išmokos gavėjui. Taisyti įrašus kvite draudžiama. 
14. Išmokas pristatantis ir išmokantis darbuotojas privalo turėti įstaigos vadovo patvirtintą darbuotojo pažymėjimą ir jį parodyti išmokų gavėjui.
15. Išmokos išmokamos gavėjui pateikus asmens tapatybę patvirtinantį dokumentą, pasirašius išmokos išmokėjimo kvite bei nurodžius gavimo datą. Darbuotojas pasirašo išmokos išmokėjimo kvite nurodydamas savo vardą, pavardę.
16. Išmoką išmokant išmokos gavėjo globėjui ar įgaliotam asmeniui, šis pateikia savo asmens tapatybę patvirtinantį dokumentą ir teismo nutartį arba teisės aktų nustatyta tvarka patvirtintą įgaliojimą. Darbuotojas, patikrinęs pateiktus dokumentus, įgaliotinio  ar globėjo teisę gauti gavėjui skirtas pinigų sumas, kvite pažymi „Išmokėta pagal įgaliojimą“ arba „Išmokėta globėjui“ priklausomai nuo to, kokie dokumentai pateikiami, ir įrašo šių dokumentų sudarymo rekvizitus bei dokumentus išdavusios įstaigos pavadinimą arba fizinio asmens vardą pavardę. Globėjas ar įgaliotas asmuo pasirašo kvite bei nurodo vardą, pavardę ir gavimo datą.
17. Tiekėjas, gavęs pranešimą iš Pirkėjo apie išmokų mokėjimo duomenyse nurodyto asmens mirties arba išmokos nutraukimo atvejį, kai mirties arba išmokos nutraukimo data yra ankstesnė nei išmokų mokėjimo duomenyse nurodyta išmokos išmokėjimo diena, šios išmokos neišmoka ir kvite pažymi neišmokėjimo priežastį. 
18. Nepavykus pakartotinai pristatyti išmokos gavėjui ar Pirkėjo prašymu neišmokėjus išmokos, Tiekėjas kvite nurodo neišmokėjimo priežastį ir kodą:
1 – gavėjas mirė;
2 – gavėjas nerastas;
3 – neišmokėta Pirkėjo prašymu;
	4 – gavėjas nurodytu adresu negyvena.
	19. Tiekėjas:
	19.1. ne vėliau kaip einamojo mėnesio 28 dieną per FTP serverį ar el. paštu pateikia užpildytas elektronines išmokų mokėjimo duomenų rinkmenas (nurodomos faktinio išmokėjimo datos, neišmokėjimo priežasties kodai, išmokėjimo pagal įgaliojimą požymiai) ir asmenų, kuriems nebuvo išmokėtos išmokos, vardinį sąrašą;
	19.2. ne vėliau kaip einamojo mėnesio 28 dieną parengia bei el. paštu parama@siauliai.lt pateikia Pirkėjui perdavimo – priėmimo aktą;
19.3. ne vėliau kaip einamojo mokėjimo mėnesio priešpaskutinę darbo dieną nepristatytų išmokų likutį Tiekėjas grąžina Pirkėjui į sąskaitą iš kurios buvo gautos lėšos išmokų pristatymui.
19.4.  ne vėliau kaip sekančio mėnesio 10 dieną pateikia užpildytus ir tvarkingai susegtus kvitus adresu Tilžės g. 170, Šiauliai. Sąlyga galioja, jei Šalys nesusitaria atsisakyti popierinių kvitų.
20. Pirkėjo elektroninių išmokų mokėjimo duomenų XML rinkmenos pavadinimas turi būti sudarytas pagal tokį šabloną:
zz_xx_[POŽYMIS]_YYMMDD_XXX.xml, 
kur zz – konstanta (suteikia Tiekėjas); 
xx – Pirkėjui suteiktas rinkmenos identifikatorius (suteikia Tiekėjas);
[POŽYMIS] – galimos reikšmės sa, si, va; sa yra tikslinės kompensacijos, si yra socialinės išmokos, va yra išmokos vaikams; 
YYMMDD – formavimo data; 
XXX – porcijos numeris, nuo 1 iki n;
21. Tiekėjo grąžinamos elektroninių išmokų mokėjimo duomenų XML rinkmenos  pavadinimas turi būti sudarytas pagal tokį šabloną:
Fzz_xx_[POŽYMIS]_YYMMDD_XXX.xml, kur F nurodo, kad tai yra Tiekėjo grąžinama rinkmena, visos kitos rinkmenos pavadinimo reikšmės atitinka Pirkėjo perduotos rinkmenos pavadinimo reikšmes; 
22. Elektroninių išmokų mokėjimo XML rinkmenų duomenų struktūra privalo būti sekanti:
       <!ELEMENT ZinB (Line+)>
<!-- 
vsdfv                              Pirkėjui suteiktas rinkmenos identifikatorius
imon_pavad                   Reikšmė „Pirkėjo pavadinimas”
imon_kodas                    Reikšmė „Pirkėjo įstaigos kodas“  
z_metai                           Ataskaitiniai metai
z_menuo                         Ataskaitinis mėnuo
z_suma Bendroji suma
z_zin_skc                        Bendras žiniaraščių skaičius
z_eil_skc                         Bendras eilučių skaičius
pcv_id                             Tarnybinis laukas (kodas, maksimalus ilgis yra 2 ženklai)
> 
<!ATTLIST ZinB
-vsdfv  CDATA #REQUIRED
imon_pavad CDATA #IMPLIED
imon_kodas CDATA #REQUIRED
z_metai CDATA #REQUIRED
z_menuo CDATA #REQUIRED
z_suma CDATA #REQUIRED
z_zin_skc CDATA #REQUIRED
z_eil_skc CDATA #REQUIRED
pvc_id CDATA # REQUIRED >
         <!ELEMENT Zin (Line+)>
<!-- 
         zin_num  	Žiniaraščio numeris 
eil_suma                   Bendroji žiniaraščio eilučių suma
eil_num                     Žiniaraščio eilučių skaičius
padal_kodas              Tiekėjo padalinio kodas arba reikšmė “0”. 
imon_diena               Mokėjimo diena
mok_apyl                  Mokėjimo apylinkė (0 – išmokėjimas punkte, >0 – pristatymas į namus)  
pasl_proc                  Paslaugos procentas – nepildoma
-->
<!ATTLIST Zin
zin_num CDATA #REQUIRED
eil_suma CDATA #REQUIRED
eil_num CDATA #REQUIRED
padal_kodas CDATA # IMPLIED
imon_diena CDATA #IMPLIED
mok_apyl CDATA #IMPLIED                  
pasl_proc CDATA #IMPLIED                  
          
          <!-- Žiniaraščio eilute -->
<!ELEMENT Line EMPTY>
<!--
ze_id                         Žiniaraščio eilutės ID socialinės apskaitos sistemoje „Parama“
nr                               Kvito numeris pppppZZZnn, kur ppppp – padalinio / išmokėjimo    punkto numeris, ZZZ – žiniaraščio numeris, nn – eilutės žiniaraštyje numeris
asm_k                       Asmens kodo paskutiniai aštuoni simboliai 
pens_byla                 Bylos Nr. – pildoma tik tikslinėms kompensacijoms, jeigu nepildoma,
                                  reikšmė „0“
adr                            Adresas
vardas                      Vardas
pavarde                     Pavardė
ism_ein_suma           Einamojo mėn. suma 
ism_pra_suma           Praeito laikotarpio suma 
ism_data                    Faktinio išmokėjimo data (informacija ateina iš Tiekėjo)
neism_pr_k               Neišmokėjimo priežasties kodas arba išmokėjimo pagal įgaliojimą ar išmokėta globėjui požymis (informacija ateina iš Tiekėjo):
                                                                         1 Gavėjas mirė 
                                                                         2 Gavėjas nerastas
                                                                         3 Neišmokėta Pirkėjo prašymu
                                                                         4 Gavėjas nurodytu adresu negyvena
                                               5 Išmokėta pagal įgaliojimą 
                                                                         6 Išmokėta globėjui
pasto_marsr                 Pristatymo maršrutas – nepildoma 
paso_nr                        Paso numeris – nepildoma
asm_id                         Gavėjo numeris socialinės apskaitos sistemoje „Parama“
ism_isk_suma              Išskaitymo suma 
ism_suma                     Visa išmokėjimo suma
ein_menuo                   Mėnuo, už kurį mokama, pvz., 202510
fin_slt                           Finansavimo šaltinis (0)
                                                                         1 Savivaldybės biudžeto lėšos
                                                                         2 Valstybės biudžeto lėšos
poz_mok                      Galimos reikšmės: N – nemokėti, neužpildytas laukas reiškia mokėti
          -->
<!ATTLIST Line
ze_id CDATA #REQUIRED
nr CDATA #REQUIRED
asm_k CDATA # IMPLIED
pens_byla CDATA #REQUIRED
adr CDATA #REQUIRED
vardas CDATA #REQUIRED
pavarde CDATA #REQUIRED
ism_ein_suma CDATA #REQUIRED
ism_pra_suma CDATA #REQUIRED
ism_data CDATA #IMPLIED
neism_pr_k CDATA #IMPLIED
pasto_marsr CDATA # IMPLIED
paso_nr CDATA #IMPLIED
asm_id CDATA #REQUIRED
ism_isk_suma CDATA # IMPLIED
ism_suma CDATA #REQUIRED
ein_menuo CDATA #REQUIRED
fin_slt CDATA # IMPLIED>
poz_mok CDATA # IMPLIED
23. Duomenys koduojami naudojant Win1257 kodų lentelę.
24. Sumos nurodomos eurais.
25. Visos duomenų rinkmenos turi būti užkoduotos PGP kodavimo standartu, binary režimu, panaudojant PGP standartą palaikančią programinę įrangą. Rinkmenų kodavimas PGP priemonėmis atliekamas siuntėjui užkoduojant duomenų rinkmenas gavėjo viešaisiais raktais. Iškilus grėsmei, kad privatūs raktai gali tapti žinomi tretiesiems asmenims arba vienos iš Sutarties šalių reikalavimu, generuojama nauja raktų pora ir apsikeičiama naujais viešaisiais raktais, o ankstesni viešieji raktai nebenaudojami. 
26. Raktai sudaromi pagal DH/DSS (Diffie-Hellman/Digital Signature Standart) algoritmą, kurio generuojamo rakto ilgis yra 3072 bitai.
27. Kiekviena Pirkėjo ar Tiekėjo siunčiama elektroninė išmokų mokėjimo rinkmena prieš užkodavimą suspaudžiama ZIP formatu arba jam lygiaverčiu formatu.
28. Sėkmingai gautų rinkmenų sąrašą (tekstinė rinkmena – rinkmenos vardas DDMMHHmm.txt, kur DD – diena, MM – mėnuo, HH – valandos, mm - minutės) Tiekėjas pateikia Pirkėjui. Sąraše Tiekėjas išvardina visas sėkmingai importuotas duomenų rinkmenas, atskirdamas CR LF simboliu.
29. Nepriimtų duomenų rinkmenų sąrašą (tekstinė rinkmena – rinkmenos vardas failedDDMMHHmm.txt, kur DD – diena, MM – mėnuo, HH – valandos, mm - minutės), kuriame išvardina visas nepriimtas duomenų rinkmenas bei išvardina atmetimo priežastis atskirdamas duomenų rinkmenas su atmetimo priežastimis CR LF simboliu Tiekėjas  pateikia Pirkėjui.
30. Šalys elektroninėmis išmokų mokėjimo duomenų rinkmenomis keičiasi per FTP serverį arba elektroniniu paštu.
31. Pirkėjas turi teisę reikalauti, jog tinkamai, laiku ir kokybiškai būtų teikiamos paslaugos, prižiūrėti paslaugų teikimą bei teikti pastabas dėl jų teikimo, nedelsiant, bet ne vėliau kaip per 3 (tris) darbo dienas raštu nurodyti Tiekėjui teikiamų paslaugų trūkumus ir/ar neatitikimus; reikalauti, kad jie būtų pašalinti per protingą terminą.

_______________________


